Philaenis

Philaenis (Graece: ) fuit meretrix saeculi IV a.C.n.; dicitur librum scripsisse de re veneria (). Cuiusdam libri oratione prosa de ea re, Philaenidi Samiae adscripti, exigua fragmenta nuper reperta sunt inter papyros Oxyrhynchi (P.Oxy. 2891).

E libro sic cognito discimus exstitisse re vera traditionem Graecam scriptorum technicorum de eroticis; eam traditionem hausivit Ovidius dum composuit carmina sua De Arte Amatoria. Philaenidem librumque eius commemorant Timaeus, Aristoteles, Chrysippus Solius, Clearchus Solius, Polybius, Athenaeus, Clemens Alexandrinus.Aristoteles, De divinatione per somnium 464b2; Athenaeus, Deipnosophistae 220f, 335b-e, 457d; Polybius, Historiae 12.13; Clemens Alexandrinus, Protrepticus 4.61.; Suda s.v. Demochares. Sed Aristoteles dicit opus Philaenidis carmen esse; Athenaeus eam Leucadiam, minime Samiam, esse; atque poeta Aeschrio Samius in "epitaphio Philaenidis" praetendit eam neque meretricem neque scriptorem de re amatoria esse, istumque librum re vera a quodam "Polycrate Atheniensi" scriptum.Athenaeus, Deipnosophistae 335c.

In litteratura Graeca et Latina "Philaenis" fit nomen fictivum meretricis, ut in epigrammatibus Martialis.

 Notae 

 Bibliographia 
 "Philaenis" in 
 D.W. Thomson Vessey, "Philaenis in Revue belge de philologie et d'histoire vol. 54 (1976) pp. 78-83

 Nexus externi 
 Fragmentum cum descriptione, ex exhibitione Oxyrhynchus: A City and its Texts (Egypt Exploration Society)

Categoria:Erotici
Categoria:Scorta
Categoria:Scriptores Graeci antiqui
Categoria:Auctores Graeci antiqui
Categoria:Nati saeculo 4 aut 3 a.C.n.
Categoria:Mortui saeculo 4 aut 3 a.C.n.
Categoria:Mulieres